 **Den norske kirke**

**Indre Østfold kirkelige fellesråd**

**REFERAT FRA MØTE I**

**INDRE ØSTFOLD KIRKELIGE FELLESRÅD**

**Tid:**  **16.06.2025 kl 18.30.**

**Sted: Grøtvedt menighetssenter, Museumsveien 21 1807 Askim**

**Tilstede:** Bjørn Solberg (leder/Eidsberg), Jan Mathisen(nestleder/Hobøl), Iver Ludvig Langseth (Spydeberg), Arne Lein (Askim), Tormod Karlsen (Trøgstad), Bjørnar Grønbech (kommunal repr.), prost Kjartan Bergslid.

Fra administrasjonen: kirkeverge Anne-Grethe Larsen.

**Saksliste**

**Sak 23/25** **Godkjenning av innkalling og saksliste.**

**Vedtak:** Innkalling og saksliste godkjennes.

**Sak 24/25** **Godkjenning av protokoll fra forrige møte, 11.03.205**

**Vedtak:** Protokollen godkjennes.

**Sak 25/25** **Orienteringer.**

Orientering fra prosten, kirkevergen og FR-leder om aktuelle saker.

**Prosten:
-** Bemanningssituasjonen i fellesrådsområdet; prostipresten utfases i løpet av august.
- Sak som kommer til neste møte; bispekontoret har tatt kontakt om fellesrådet vil være med på et prosjekt om kirkefaglig samledelse. Prosjektet skal være endring i gudstjenesteforordningen. Prost og kirkeverge jobber videre med dette, og menighetsrådene skal involveres i dette hvis det blir aktuelt.

**Kirkevergen:**
 - Grunnundersøkelser Spydeberg kirkegård
 - Arbeidsmiljøundersøkelsen
 - Rapport om status på diverse prosjekter på bygg

**Leder i fellesrådet:
-** Det har vært samling for FR ledere og kirkeverger i bispedømmet
- Møte for alle menighetsråd ang tema givertjeneste. I samme møte ble det også presentert ny KUL plan.
- Leder av FR og kirkevergen har hatt møte med AU i Trøgstad/Båstad sokn vedr menighetshusene.
- Leder av fellesrådet har hatt medarbeidersamtale med kirkevergen.

 V**edtak:** Tas til orientering.

**Sak 26/25** **Stadfestelse av resultatregnskap 2024 IØKF**
Se sak 18/25. Det har blitt endringer i resultat regnskap for IØKF 2024. Det ble opplyst i møtet i mars at årets driftsregnskap viser et mindreforbruk på kr. 174.829,17.
Ved revidering av regnskapet kommer det frem at driftsregnskapet er avsluttet med et mindreforbruk på kr 889 484,94.
Investeringsregnskapet viste et udisponert beløp på kr 714 655,77 før årsavslutningspostene. Jfr strykningsreglene i forskrift om økonomiforvaltning i sokn i Den norske kirke § 17 punkt 9, er posten overføring fra drift strøket med tilsvarende beløp. Investeringsregnskapet er dermed avsluttet i balanse. Vedlagt i saken ligger endelig versjon av regnskap for 2024 og endelig versjon av årsrapporten.
Revisjonsberetningen ligger også vedlagt i saken.
 **Vedtak***:* Resultatregnskapet for 2024 for IØKF godkjennes. Årsrapporten godkjennes med de merknadene som kom i møtet.

**Sak 27/25 Disponering av mindreforbruket i 2024.**Regnskapet for 2024 viser et mindreforbruk på kr 889 484,94. Kirkevergen foreslår at mindreforbruket settes på disposisjonsfond 25608000.

**Vedtak:** Mindreforbruket på kr 889 484,94 settes på disposisjonsfond 25608000. Kirkevergen undersøker om det er mulig å sette penger på en høyrentekonto.

|  |
| --- |
|  |

**Sak 28/25 Bruk av fond.
Ny kirkeløper i Heli**. Det er kjøpt inn ny kirkeløper til Heli kirke. Menighetsrådet i Spydeberg ønsket at det skulle legges en kirkeløper i Heli. Det er gjort og dette skal tas fra fond 1014 Heli kirke kr 160 245.

 **Teleslynge Spydeberg kirke**. Denne vinteren har det vært en oppgradering av telelsynge i mange av våre kirker blant annet i Spydeberg. Kr 76137,50 tas fra fond 1024 Moens legat til denne oppgraderingen i Spydeberg kirke.

**Vedtak:** kr 160 245 tas fra fond 1014 til ny kirkeløper i Heli, og kr 76137,50 tas fra fond 1024 oppgradering teleslynge i Spydeberg kirke.

**Sak 29/25 Økonomirapport pr 31.05.2025.**

 Resultatregnskap pr 31.5.2025 ligger vedlagt. Regnskapet viser et mindreforbruk på kr 1 765 735. Rapporten blir gjennomgått i møte.

**Vedtak:** Økonomirapporten tas til orientering. Ny rapport i neste møte.

**Sak 30/25 Ressursgjennomgang i Indre Østfold kirkelige fellesråd.**Se eget saksfremlegg.

*Fellesrådet drøftet saken og kom med en del innspill som blir tatt med inn i dokumentet. De viktigste innspillene var:*

* *Det ble påpekt at det var en forskjell i ressursene mellom soknene ved sammenslåingen. Forventing til at denne gjennomgangen skulle føre til en mer rettferdig fordeling. Hobøl har f.eks mistet 10% ressurs organist. Fellesrådet vil arbeide langsiktig for at stillingsressursene blir rettferdig ut i fra hvordan medlemsmasse og befolkning utvikler seg.*
* *Det er ingen diakon i Spydeberg, Hobøl og Trøgstad. Hva kan FR gjøre med det? Kan en ha fellestiltak?*
* *Det er også en forskjell på stillingsressurs innenfor KUL området.*
* *I teksten forslag til vedtak avsnitt 2 bør det legges til: dette arbeidet skal skje i samarbeid med prost og prester.
I avsnitt 5 bør det legges inn; utviklingen og ivaretakelsen av det psykososiale og fysiske arbeidsmiljøet skjer i samarbeid med prestene og prost.*
* *I tabellen bør det også legges inn en oversikt over ressurser i det enkelte sokn.*
* *Fellesrådet vil understreke at det viktige arbeidet som skje, er det lokale arbeidet i det enkelt sokn.*
* *Fellesrådet vil arbeide målbevisst og langsiktig med å utvikle frivilligheten i menigheten.*

*Ved ev økning av ressurs til KUL Hobøl og Eidsberg må det legges frem hva det vil* *koste FR.*

**Vedtak:** Forslagene som kom frem i møtet, legges inn i dokumentene. Saken sendes deretter til menighetsrådene slik at de kan komme med kommentarer til forslagene i saksframlegget.

**Sak 31/25 Menighetshus Trøgstad og Båstad.**Rapport fra utredningsgruppa ligger vedlagt, det gjør også vedtaket i menighetsrådet om denne saken.
Fellesrådet vil bli orientert om hva administrasjonen har gjort i denne saken etter at vedtaket ble fattet.
**Vedtak:** Saken tas til orientering. Kirkevergen bes om å utrede muligheten for å kunne selge deler av bygget.

**Sak 32/25 Tilsetting av prest i menighetspedagogstilling.
Vedtak:** Indre Østfold kirkelige fellesråd endrer stillingstittel fra menighetspedagog til undervisningsprest, hovedarbeidssted Spydeberg sokn under forutsetning av at Trude Skjeltorp godtar arbeidsbeskrivelsen som blir fremlagt. Dette gjelder så lenge den ansatte Trude Skjeltorp er ansatt i IØKF.

**Sak 33/25 Eventuelt
a)** Kommunens representant spurte om det var mulig å sette noe av FR sitt bankinnskudd på høyrentekonto. Kirkevergen undersøker saken.

Askim 25.06.2025

For fellesrådet;

Bjørn Solberg (sign.) Anne-Grethe Larsen

Leder i IØKF Kirkeverge i IØKF